Til: Christian Ulrik Syse

Via:

Kopi til: Seksjon for FN-politikk, Seksjon for multilaterale utviklingsbanker, Seksjon for utviklingspolitikk

Fra:

Saksbehandler: Siv Cathrine Moe

Dato: 03.02.2017

Saksnr.: 17/1662 –

|  |  |
| --- | --- |
|  | - |

OppOOpp

**Oppfølgingsplan for evaluering av Norges rolle som pådriver i utviklingsspørsmål.**

Det vises til oversendelsesnotat fra Norad 2. september 2016 om evaluering av Norges rolle som pådriver i utviklingsspørsmål (Rapport 5/2016).

Vedlagt følger oppfølgingsplan for denne evalueringen.

Evalueringsrapporten består av en hovedrapport med anbefalinger og tre delrapporter med følgende tema:

* Ulovlig kapitalflyt
* Kvinner, fred og sikkerhet
* Global helse og utdanning

Oppfølgingsplanen tar for seg både hovedrapporten og delrapportene og er utarbeidet av de seksjonene som har ansvar for det aktuelle fagområdet. Når det gjelder helse og utdanning, vil oppfølgingen bli lagt til Norad ettersom helse og utdanning er overført dit fra og med januar 2017.

**Tilrådning**

Vedlagte oppfølgingsplan godkjennes.

**Oppfølgingsplan for evalueringen av Norges rolle som pådriver i utviklingsspørsmål. Deltema: Norges engasjement innenfor bekjempelse av ulovlig kapitalflyt.**

Ulovlig kapitalflyt er et mangefasettert og komplekst fenomen, med elementer eller kombinasjoner av f.eks. korrupsjon, skattesvik, bedrageri, straffbar prismanipulasjon ved eksport/import, hvitvasking og rent, kleptokratisk tyveri av penger som i sin tur føres ulovlig ut av land – med eller uten bruk av skatteparadiser (oversjøiske eller andre «spesielle jurisdiksjoner») som verktøy.

Delevalueringen av arbeidet med ulovlig kapitalflyt inneholder ikke et sett med konkrete anbefalinger, men framstår primært som en diagnostisk gjennomgang av norske innsatser der det trekkes enkelte konklusjoner, sammenfattet i kapittel 5.

I denne oppfølgingsrapporten forholder vi oss først *(Tabell 1)* til de mer generelle anbefalingene i synteserapporten, slik de også i kortform refereres til i Norads oversendelsesnotat.

Deretter *(Tabell 2)* listes de mest aktuelle pågående og planlagte tiltak i UD-regi. Listen inneholder både tiltak som *helt direkte* går til kjernen av bekjempelse av ulovlig kapitalflyt, og tiltak som *tangerer* denne tematikken.

Oppfølgingsplanen er utarbeidet av Seksj. for multilaterale utviklingsbanker (under referert til som Bankseksjonen).

*Tabell 1*

|  |  |
| --- | --- |
| **Overordnede anbefalinger (synteserapporten)** | **Kommentarer og oppfølging** |
| *Balansering av bredde, ambisjoner og ressurser* | Presset ressurssituasjon tilsier fokus på færre innsatser, med særskilt prioritering av politisk press på Verdensbanken, som vi anser som verdens mest innflytelsesrike multilaterale finansierings- og utviklingsinstitusjon |
| *Opprettholde fleksibilitet* | Det inngås færre flerårige avtaler |
| *Bygge koalisjoner* | Prioritering av pådriverarbeid i Verdensbanken og de regionale utviklingsbankene gjennom våre respektive valgkretser, samt bidrag til målrettede flergiverfond i Verdensbanken og IMF |
| *Strategisk kommunikasjon* | Aktiv bruk av styrediskusjoner i utviklingsbankene, politiske samtaler og innlegg i bankene, og målbevisst pådriverarbeid for å få inn mest mulig forpliktende og operativ tekst i kommunikeer fra Verdensbankens og IMFs felles års- og vårmøter |
| *Opprettelse av Norad/UD «Task Force»* | Overambisiøst og urealistisk, gitt ressurssituasjonen. Det viktigste er at Bankseksjonen, SUP og Norad koordinerer seg, gjerne med en enkeltperson som «gruppeleder» |

*Tabell 2*

|  |  |  |  |
| --- | --- | --- | --- |
| **Pågående og planlagte innsatser «uten penger»** | **Ansvarlig** | **Tidsramme** | **Kommentarer** |
| Press på Verdensbanken for å omsette sin statusrapport på ulovlig kapitalflyt (2016) til en konkret og forpliktende Handlingsplan | Bankseksjonen | Løpende | *Høyeste prioritet,* i samarbeid med nordisk-baltisk valgkrets |
| Oppfølging av ny strategi og handlingsplan for Afrikabankens arbeid mot ulovlig kapitalflyt, samt kommende strategi om bankens arbeid mot hvitvasking | Bankseksjonen | Løpende | Norske innspill levert i forkant av formell styrebehandling av det strategiske IFF-rammeverket |
| Oppfølging av FN-resolusjoner i Generalforsamlingens 2. komité, dersom det i 2016 lykkes å få igjennom en resolusjon på ulovlig kapitalflyt – i så fall den første i sitt slag | Bankseksjonen og Seksjon for utviklingspolitikk | Løpende | Fokusere på å få inn operative paragrafer som kan samle støtte |
| Vokte på IFCs policy når det gjelder bruk av «financial intermediaries» (skatteparadiser), slik at etablerte retningslinjer ikke uthules eller praktiseres for liberalt | Bankseksjonen | Løpende | I samarbeid med nordisk-baltisk valgkrets |
| **Pågående og planlagte innsatser «med penger»** | **Ansvarlig** | **Tidsramme** | **Kommentar** |
| Verdensbankens Law Enforcment Action on Tax Evasion and Corruption-Related Illicit Financial Flows (VP Integrity) | Bankseksjonen | 2016-17 | Nyttig inntak i banken selv om VP Integrity (bankens «sentrale kontrollenhet») har et begrenset mandat |
| IMFs Anti-Money Laundering/Combating the Financing of Terrorism Trust Fund | Bankseksjonen | 2014-16 | Støtte bør videreføres i 2017, hvis behov for midler |
| Verdensbanken/UNODOCs Stolen Assets Recovery (StAR) | Bankseksjonen | Siste utbetaling 2015 | Støtte bør vurderes i 2017 |
| IDB Transparency Trust Fund | Bankseksjonen | 2014-16 | Kan vurdere ytterligere støtte |
| Financial Transparency Coalition (FTC) | Bankseksjonen  (Norad) | 2015-17 | Avsluttes (for UDs del) 2017 – kan/bør evt. vurderes av Norad, etter søknad |
| Global Financial Integrity (GFI) | Bankseksjonen | Tiårig samarbeid, siste utbetaling 2016 | Ingen ytterligere støtte planlagt, politisk føring på å begrense tiltak gjennom «amerikanske tenketanker» |
| Afrikabankens Governance Trust Fund | Bankseksjonen | Flerårig samarbeid, siste utbetaling i 2014 | Kan vurdere ytterligere støtte hvis flere givere kommer til, Norge eneste gjenværende giver. *Tangeringspunkter* med ulovlig kapitalflyt, Norge bidratt til spissing i retning IFF-agenda. |
| Afrikabankens African Legal Support Facility | Bankseksjonen | 2013-16, siste utbet. i 2015 | Ytterligere støtte vurderes (*tangeringspunkter* med ulovlig kapitalflyt) |
| Extractive Industries Transparency Initiative (EITI) | Bankseksjonen | 2014-16 | Ny treårig avtale inngås 2017 (*tangeringspunkter* med ulovlig kapitalflyt) |
| Verdensbankens Extractives Global Programmatic Support (EGPS) | Bankseksjonen | Nytt konsolidert fond 2016, myk øremerking på EITI-støtte | Kan vurdere ytterligere støtte, hvis behov (*tangeringspunkter* med ulovlig kapitalflyt) |
| Samarbeid med UK, Nigeria og andre land om institusjonsbygging for styrking av integritet ifm ressursforvaltning på ulike områder. Modell: Olje for utvikling | Seksjon for utviklingspolitikk | Under oppstart. Avventer UK. | Initiativ tatt av UK under anti-korrupsjons-toppmøtet i London mai 2016 |
| Deltakelse i GACC som er et anti-korrupsjons-konsortium med en rekke land som medlemmer. Rettet mot etterforskning/avsløring av alle former for korrupsjon | Seksjon for utviklingspolitikk | Under oppstart | Initiativ tatt av USA med Transparency Int. og OCCRP som partnere. |

**Oppfølgingsplan for evalueringen av Norges rolle som pådriver i utviklingsspørsmål. Deltema: Kvinner, fred og sikkerhet.**

Det er knyttet anbefalinger både til den overordnede rapporten og til rapporten som spesifikt omhandler kvinner, fred og sikkerhet. Anbefalingene i deltema-rapporten er behandlet en etter en til sist i oversikten nederst. Øvrige anbefalinger er behandlet øverst i tabellen.

Oppfølgingsplanen er utarbeidet av FN-seksjonen.

|  |  |  |  |
| --- | --- | --- | --- |
| **Anbefaling** | **Tiltak (eller begrunnelse for å ikke følge opp)** | **Ansvarlig** | **Tidsramme** |
| Tilpasse ambisjoner og planer tilgjengelige ressurser.  Vurdere Norges komparative fortrinn i lys av samfunnsutviklingen hjemme og internasjonalt.  Beholde fleksibilitet.  Effektiv kunnskapsdeling mellom departementet og Norad. | Handlingsplanen for kvinner, fred og sikkerhet (2015-2018) er rammen for prioriteringer frem mot 2018. Norges særlige rolle i fredsmekling og Norges troverdighet i arbeidet med å fremme kvinners aktive deltakelse i fred og sikkerhetssammenheng prioriteres, og å være ledende i å inkludere kjønnsperspektivet og kvinners deltakelse i forebygging og bekjempelse av voldelig ekstremisme.  Grep for å tilpasse innsatsen tilgjengelige ressurser:  Seks hovedsatsningsland fokuserer innsatsen.  Veilederen utruster utenrikstjenesten til bedre oppfølging av planen. Indikatorsettet gjør arbeidet mer målrettet og bidrar til bedre resultatmåling.  Norad har fått en tydeligere rolle, i forvaltning av en egen bevilgning til sivilt samfunn, og ved særlig rolle i oppfølging av hovedsatsningsland.  Gjensidig involvering i faglige forum, møter og reiser av relevans for gjennomføring av handlingsplanen. | Seksjon for FN-politikk i samarbeid med andre relevante seksjoner, ambassader og Norad.  Seksjon for FN-politikk i samarbeid med relevante seksjoner og utestasjoner.  FN-seksjonen og Norad  FN-seksjonen og Norad | Løpende  Løpende  Løpende  Årlig rapport  Løpende  Løpende |
| For et hvert engasjement, utforme exit-strategi for pådriverinnsats på politisk nivå. | Feltet er underlagt samme forventninger om exit-strategi som i norsk bistand for øvrig. | UD | Løpende |
| Utvikle en pådriverstrategi, bygd på kartlegging av relevante aktører, Norges pådrivermål og komparative fortrinn i ulike sammenhenger. | Utvikles og samordnes i tråd med føringer for øvrig pådriverarbeid. | UD | Samordnes med evt. overordnet strategi |
| Kommunisere tydeligere om ressurstilgang og etterstrebe større forutsigbarhet, for å sikre at samarbeidspartnere har bedre mulighet til å planlegge sin virksomhet og lykkes med sine mål. | Utføres i tråd med departementets føringer for kvinner, fred og sikkerhet. | UD | Løpende |
| Koble lokale og internasjonale initiativ tettere sammen, slik at det som gjøres multilateralt og det som gjøres på grasrotnivå henger sammen og bidrar til gjensidig synergieffekt. | Nytt initiativ initiert som svar på denne utfordringen. Nigeria er nytt satsningsland for kvinner, fred og sikkerhet. Konferanse skal arrangeres i 2017 med fokus på samarbeidet på tvers i FN, samarbeidet med myndighetene og sivilt samfunn  Nytt dialogforum lansert i september 2016, for å sikre at erfaringer fra kvinner som arbeider mot voldelig ekstremisme høres i den politiske debatten på høyt nivå | Ambassaden i Abuja i samarbeid med Nigeria-desken, FN-seksjonen og andre relevante aktører  FN-seksjonen og Seksjon for global sikkerhet og nedrustning | Konferanse avholdt innen desember 2017  Dialogen skal finne operativ form innen utgangen av 2017. Andre møte innen juni 2017 |
| Gjøre koordinatorstillingen til en mer senior stilling, for å løfte status og formelt tillegge arbeidet større vekt. | Det er ikke vurdert som aktuelt på dette tidspunkt.  Globalt nettverk av kontaktpersoner på høyere nivå er opprettet. Ekspedisjonssjef for FN-avdelingen møter i forumet. | Avdeling for FN og humanitære spørsmål  Ekspedisjonssjef for FN-avdelingen i dialog med FN-seksjonen | Vurderes ved behov  To møter i året, andre møte i Spania våren 2017 |
| Utarbeide et resultatrammeverk som oppfølging av pådriverstrategien, for å sikre bedre resultatoppfølging. | Vurderes ikke som hensiktsmessig. | UD | Vurderes ved behov. |

**Oppfølgingsplan for Evalueringen av Norges rolle som pådriver i utviklingsspørsmål. Deltema: Global helse og utdanning.**

Oppfølgingsplanen nedenfor tar utgangspunkt i rapportens anbefalinger og konklusjoner gitt i Norad sitt oppfølgingsnotat.

Oppfølgingsplanen er utarbeidet av Seksjon for globale initiativ (SGI). Etter at planen ble utarbeidet ble ansvaret for helse og utdanning overført til Norad, og Seksjon for globale initiativ nedlagt. Ansvaret for all oppfølging i tabellen er dermed endret til Norad.

|  |  |  |  |  |
| --- | --- | --- | --- | --- |
| **Anbefalinger i rapporten** | **Tiltak (eller grunnlag for ikke å følge opp)** | **Ansvarlig for**  **tiltak** | **Tidsramme** | **Resultat/**  **endring/**  **kommentar**  **etter**  **ett år** |
| Opprettholde realisme via å justere ambisjoner og planer i forhold til ressurstilgang og eksisterende forpliktelser, og å unngå press for å formalisere små og mellomstore engasjementer. | På begge satsingsområder blir det foretatt en løpende vurdering av ambisjoner og planer i forhold til ressurstilgang og eksisterende forpliktelser. Dette betyr også jevnlig oppdatering og godkjenning fra politisk ledelse av prioriteringer og budsjettdisponering av innsatsen. | Norad | Løpende |  |
| Trekke på faglige ressurser der de finnes. Dette innebærer:  Institusjonalisering av kunnskapsforvaltning.  Effektiv kunnskapsdeling mellom Departementet og Norad.  Aktiv bruk av internt arbeidsmarked i utenrikstjenesten for å sikre faglige ressurser der de trengs.  Partnerskap med eksterne offentlige- og private aktører. | På helse, som har vært et satsingsområde i bistanden i flere år, finnes det en sterk kunnskapsbase i Norad og det er etablert et godt samarbeid og effektiv kunnskapsdeling mellom Departementet og Norad. Denne kunnskapsbasen må opprettholdes gjennom god rekruttering.  Eksterne aktører trekkes inn, bl.a. i forbindelse med faglig utredningsarbeid etter behov.  For utdanning, som er en satsing av nyere dato, har det tatt tid å bygge opp kapasitet i Norad. Dette har gjort at Departementet har inngått samarbeid med ledende internasjonale aktører som Brookings institution. Dette åpner også opp for samarbeid med norske fagmiljøer. Også innen utdanning er kunnskapsdelingen mellom departementet og Norad god. | Norad | Løpende |  |
| For et hvert engasjement, utforme “exit” strategi for pådriverinnsats på politisk nivå. | For helsesatsingen som har gått over noen år, vurderes dette løpende når flerårige forpliktelser utløper.  Utdanningssatsingen er i en oppstarts og konsolideringsfase, så exit-strategi er ikke naturlig på nåværende tidspunkt. | Norad | Løpende |  |